CELEX: 62019TN0277
Language: el
Date: 2019-04-26 00:00:00
Title: Υπόθεση T-277/19: Προσφυγή της 26ης Απριλίου 2019 — ΒΚ κατά Ευρωπαϊκής Υπηρεσίας Υποστήριξης για το Άσυλο

24.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/71
            
         
      Προσφυγή της 26ης Απριλίου 2019 — ΒΚ κατά Ευρωπαϊκής Υπηρεσίας Υποστήριξης για το Άσυλο
      (Υπόθεση T-277/19)
      (2019/C 213/68)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: ΒΚ (εκπρόσωποι: Β. Χριστιανός, Α. Σκουλίκης, Δ. Καραγκούνης, δικηγόροι)
      
         Καθής: Ευρωπαϊκή Υπηρεσία Υποστήριξης για το Άσυλο (EASO)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρωθεί η προσβαλλόμενη απόφαση της αρμόδιας για τους διορισμούς αρχής (ΑΔΑ), το περιεχόμενο της οποίας εμπεριέχεται στην από 20/09/2018 ηλεκτρονική αλληλογραφία του Προϊσταμένου του Τμήματος Διοικήσεως, καθώς και η συμπροσβαλλόμενη σιωπηρή απόφαση της ΑΔΑ περί απορρίψεως της διοικητικής ενστάσεως της προσφεύγουσας, με συνέπεια ο EASO να πρέπει να λάβει αναδρομικά τα απαραίτητα κατ’ άρθρο 266 ΣΛΕΕ μέτρα για την εκτέλεση της απόφασης του Δικαστηρίου.
               
            
                  —
               
               
                  να καταδικασθεί η καθής στο σύνολο της δικαστικής δαπάνης της προσφεύγουσας.
               
            
         Λόγοι και κύρια επιχειρήματα
      
      Προς στήριξη της προσφυγής η προσφεύγουσα προβάλλει τέσσερις λόγους.
      
                  1.
               
               
                  Πρώτος λόγος αντλούμενος από την παραβίαση της αρχής της δικαιολογημένης εμπιστοσύνης.
               
            
                  2.
               
               
                  Δεύτερος λόγος αντλούμενος από τη στέρηση αιτιολογίας και, συνεπώς, ουσιώδους τύπου κατά την έννοια του άρθρου 263 ΣΛΕΕ.
               
            
                  3.
               
               
                  Τρίτος λόγος αντλούμενος από την ανεπαρκή αιτιολόγηση της προσβαλλόμενης απόφασης η οποία εμπεριέχει πλάνη περί τα πράγματα.
               
            
                  4.
               
               
                  Τέταρτος λόγος αντλούμενος από την πλάνη περί το δίκαιο, καθώς η απόφαση δε λαμβάνει υπόψη το συμφέρον του υπαλλήλου και το καθήκον αρωγής που φέρει η Διοίκηση έναντι των υπαλλήλων της.